C 323/106
ET
Euroopa Liidu Teataja
26.8.2022
5.12.
Komitee leiab, et ELi raamistik metaaniheite piiramiseks või vähendamiseks energeetikasektoris on hea kavatsus.
Tuleks hoolitseda selle eest, et gaasisektori seirenõuded oleksid teostatavad, näiteks heiteandmete mõõtmise, aruandluse ja kontrolli korral.
See peaks hõlmama gaasirajatiste jaoks asjakohaste kontrollitähtaegade määramist, tehes vahet nende tehnilisel seisukorral ja kasutuseal.
Arvesse tuleks võtta olemasolevaid tööstusalgatusi heitkoguste vähendamiseks (nafta- ja gaasisektori metaaniheite vähendamise partnerlus, OGMP) ning vajadust tõhustada rahvusvahelist koostööd selliste algatuste raames nagu metaaniheite vähendamise kohustus ning kliima ja puhta õhu kaitse koalitsioon. 5.13.
Suur osa fossiilse metaani heitega seotud andmeid on hetkel esitamata.
Komitee peab kiiduväärseks süsinikdioksiidi heitkoguste seire, aruandluse ja kontrolliga seotud ettepanekuid, eriti kui neid kasutatakse torujuhtmete lekete ärahoidmiseks.
Selliseid algatusi nagu rahvusvaheline metaaniheite vaatluskeskus ja satelliittehnoloogiate kasutamist selliste lekete tuvastamiseks tuleks soodustada ja seada prioriteediks.
Põhjendamatu atmosfääri laskmise ja tõrvikpõleta­ misega seotud tavad tuleks ELis keelata.
Sellest ettekirjutusest tehtavad erandid peaksid piirduma hädaolukordade ja ohutusega seotud olukordadega.
Biometaani suhtes on mitmed ELi liikmesriigid juba rakendanud tehnilisi ja regulatiivseid seire- ja ennetusmeetmeid.
See võib aidata hinnata metaaniheidet fossiilkütuste kasutuse ajal. 5.14.
Komitee on teadlik sellest, et enamik metaanilekkeid esineb väljaspool ELi ning sel põhjusel on gaasiimpordi puhul metaaniheite vähendamiseks vaja rakendada ja järgida ELi tulemuslikkusstandardit.
Selline impordistandard peaks kehtestama eelnevas etapis tekkinud aktsepteeritava heite jaoks võrdlusaluse.
See standard tuleks juba selle määruse alusel välja töötada.
Lisaks tuleks kaaluda eelnevas etapis tekkinud metaaniheite lisamist CO2 hinnasüsteemi. 5.15.
Metaaniheite vähendamist käsitlevas ettepanekus keskendutakse energiasektorile.
Komitee kordab põllumajandu­ sest pärit metaaniheite osatähtsust.
Nagu on märgitud komisjoni metaanistrateegias, tuleks põllumajandustootjaid metaaniheite.
See võiks hõlmata volituste lisamist ühisesse põllumajanduspoliitikasse võimaldamaks meetmeid, millega premeeritaks põllumajandustootjaid metaaniheite vähendamise eest.
Brüssel, 19. mai 2022 Euroopa Majandus- ja Sotsiaalkomitee president Christa SCHWENG